ตั้งความหวังและขอบเขต ทำทุกอย่างให้ปกติเหมือนเดิมถ้าทำได้ การทำสิ่งต่างๆ ร่วมกัน และการผูกสัมพันธ์กัน
ถามสิ่งที่สำคัญทันทีเพื่อให้แน่ใจว่าคุณทั้งคู่เข้าใจเรื่องธรรมชาติของความสัมพันธ์ตรงกัน ตัดสินใจว่าคุณต้องการความสัมพันธ์แบบไหน อย่างเช่น คุณกำลังดูใจกันอยู่ แบบแฟน หรือหมั้น? คุณควรพูดถึงข้อยกเว้นของความสัมพันธ์นั้นด้วย (ไม่ว่าคุณจะคุยกับคนอื่นอยู่หรือไม่) อย่างเช่น คุณอาจจะถามว่า "คุณพร้อมที่จะย้ายที่อยู่ไหม หากเราเริ่มจริงจังกันมากขึ้น?” หรือ “คุณต้องการอะไรจากความสัมพันธ์นี้?” ขณะที่สิ่งเหล่านี้อาจจะยากที่จะถามออกมา และอาจนำไปสู่บทสนทนาที่อึดอัด แต่มันจะช่วยให้คุณไม่ต้องเจ็บปวดใจ หรือเข้าใจผิดในภายหลัง นี่เป็นสิ่งสำคัญในการสร้างความสัมพันธ์แบบที่คุณต้องการ พูดคุยความกลัว ปัญหาต่างๆ ไปพร้อมกับสิ่งที่ดีๆ เป็นโอกาสที่ดีที่จะทำให้เข้าใจความรู้สึกของกันและกันจริงๆ จดจำช่วงเวลาที่ดีและไม่ดีของแฟนคุณ ขณะที่คุณแยกกันอยู่ จะช่วยทำให้คุณเข้าใจและไม่อึดอัดกับสิ่งไม่ดีของอีกฝ่ายเวลาที่มาเจอกัน เป็นที่เข้าใจได้ว่าบางทีคุณอาจจะสนใจเพียงแค่สิ่งที่ดี แต่คุณควรจะบอกให้แฟนของคุณรู้ถึงเวลาที่คุณรู้สึกแย่ด้วย อย่างไรก็ตาม คุณทั้งสองคนก็เป็นมนุษย์ธรรมดา ดังนั้นมันไม่ใช่เรื่องผิดที่บางครั้งเราไม่ได้มีความสุขเสมอไป พยายามหาข้อดีของการอยู่ไกลกัน เช่น คุณสามารถที่จะทำในสิ่งที่คุณชอบได้ งานอดิเรก และตามเป้าหมายในการทำงาน อย่าลืมว่า ระยะทางยังทำให้คุณสามารถสร้างสรรค์ได้มากขึ้นเวลาที่คุยกันหรือแสดงความรู้สึกต่อกัน ให้คิดว่ามันเป็นโอกาสที่จะได้ทดสอบทักษะการสื่อสารและทดสอบอารมณ์ของคุณ ตราบเท่าที่คุณเห็นว่าความสัมพันธ์ทางไกลนี้เป็นแค่สถานะชั่วคราวเท่านั้น มันจะช่วยให้คุณมีกำลังใจและส่งความรู้สึกเชื่อมั่น และความสุขไปให้กับแฟนของคุณ จำไว้ว่า “ทุกๆ ” ความสัมพันธ์ต้องใช้ความพยายาม ความทุ่มเทให้กับคนที่คุณรัก หรือแฟนของคุณ ไม่ว่าจะอยู่ใกล้หรือไกลกันก็ตาม ถ้าหากคุณ และแฟนของคุณพร้อมที่จะก้าวไปพร้อมๆ กัน เผชิญกับทางขรุขระ เลี้ยวโค้ง ถ้าหากคุณสามารถเรียนรู้ที่จะบังคับมันได้ อุปสรรคเหล่านี้จะเป็นสิ่งที่ช่วยสร้างความสัมพันธ์ของคุณให้ดีขึ้นในระยะยาว ตัวอย่างเช่น คุณอาจเตรียมพร้อมรับกับปัญหาในวันสำคัญต่างๆ หรือวันหยุด ที่คุณต้องอยู่แยกกัน ถ้าคุณรู้ว่าคุณไม่สามารถอยู่ด้วยกันได้ในวันครบรอบ ลองวางแผนทำอะไรพิเศษแทนดู ในเมื่อคุณจะไม่ได้เจอหน้ากันตัวเป็นๆ การรักษา และการสร้างความเชื่อมโยงกันทางอารมณ์จึงเป็นสิ่งสำคัญ คุณควรทำให้บ่อยที่สุดเท่าที่จะเป็นไปได้ ซึ่งมันไม่จำเป็นต้องเป็นบทสนทนาที่ยืดยาว ลึกซึ้งมากมาย การติดต่อสื่อสารกันบ่อยๆ ไม่ว่าจะเป็นเรื่องเล็กแค่ไหน จะแสดงให้เห็นว่าคุณยังให้ความสนใจมากพอที่จะทุ่มเวลาและความพยายามให้กับความสัมพันธ์นั้น  และมันก็ง่ายกว่าในการอัพเดทชีวิตของกันและกันถ้าหากคุณปล่อยให้เกิดช่องว่างขนาดใหญ่ (หลายๆ วันในแต่ละครั้ง) ผ่านไป เรื่องเล่าในชีวิตประจำวันของคุณก็จะเริ่มจางหายไปไกล และคุณก็จะต้องเริ่มเล่าใหม่ตั้งแต่ต้นทุกครั้งที่คุณพูด  เรียนรู้ว่าแฟนของคุณชอบติดต่อคุณด้วยวิธีไหน ลองพยายามใช้เทคโนโลยีที่หลากหลายเพื่อดูว่าแบบไหนที่ดีที่สุดสำหรับคุณทั้งคู่. คุณอาจจะลองส่งข้อความ อีเมล หรือเฟสไทม์เพื่อเล่าเรื่องราวชีวิตของคุณเล็กๆ น้อยๆ จัดตารางของคุณให้ดี ถ้าหากคุณรู้ว่าคุณจะยุ่งมากจนไม่มีเวลาติดต่อไป บอกให้แฟนของคุณรู้ล่วงหน้า และพยายามติดต่อกันให้มากเท่าที่คุณทำได้ ถ้าหากคุณไม่ได้มีธุระมากเท่ากับแฟนของคุณ ให้ทำตัวให้ยืดหยุ่นไว้และให้ความสนใจกับสิ่งที่คุณชอบ อย่าไปคิดว่าทุกๆ บทสนทนาจะต้องผ่านกระบวนการคิดไตร่ตรองเกี่ยวกับความสัมพันธ์ของคุณ ความหวัง หรือความฝัน แต่ให้ไปสนใจในเรื่องเล็กๆ น้อยๆ ที่คู่รักที่อยู่ด้วยกันจะทำ เช่น ไปซื้อของทำอาหาร ทำงานบ้าน หรือตกแต่งบ้านใหม่. มันจะช่วยให้คุณรู้สึกว่า คุณกำลังสร้างบ้านอยู่ด้วยกัน ซึ่งเป็นสิ่งที่คุณทั้งคู่ต่างก็รอเวลานั้น การพูดคุยถึงเรื่องที่น่าเบื่อในชีวิตคุณในแต่ละวันจะช่วยสร้างความเชื่อมต่อถึงกัน และการพึ่งพาอาศัยกัน ซึ่งเป็นพื้นฐานของความสัมพันธ์ พยายามหาเวลาไปหากันบ่อยๆ เท่าที่กระเป๋าตังของคุณจะเอื้ออำนวย หากมีโอกาสคุณควรหาทางมาเจอกันให้ได้ การทำตารางไปหากันเป็นปกติ หรืออย่างน้อยทำแผนสำหรับการไปหาครั้งต่อไปทันทีหลังจากที่แต่ละครั้งจบลง การคุยกันแบบเห็นหน้ากันตัวเป็นๆ ก็เป็นสิ่งสำคัญไม่น้อยในการทำให้เกิดความพึงพอใจ ความตั้งมั่น และความเชื่อใจในความสัมพันธ์นั้น   สร้างกิจวัตรของคุณเองขึ้นมาในการมาเจอกัน เช่น การออกไปกินข้าวที่ร้านอาหารที่ชอบด้วยกัน มีความสุขกับค่ำคืนเงียบๆ ที่บ้านด้วยกัน หรือการทำกิจกรรมที่ชอบร่วมกัน ตัดปัญหาเรื่องการขนส่งจากการเดินทาง เพื่อที่คุณจะไม่ต้องเสียเวลาไปกับมัน นัดกันให้ดีว่าจะเจอที่ไหนของสนามบิน หรือสถานีรถไฟ เรียนรู้ที่จะเดินทางด้วยกระเป๋าเพียงใบเดียว หรือทิ้งของใช้จำเป็นไว้ที่บ้านแฟนของคุณ เพื่อประหยัดเวลาที่สนามบิน นัดพบที่ข้างนอกบ้านบ้าง หาสถานที่ใหม่ๆ ที่คุณทั้งคู่ยังไม่เคยไป หรือเลือกสถานที่ที่อยู่ตรงกลางระหว่างคุณทั้งสอง ก็เหมือนความสัมพันธ์ทั่วๆ ไป คุณควรจะใช้เวลาในการทำความรู้จักกันจริงๆ เพื่อให้เข้าใจแฟนของคุณ เมื่อคุยกัน หรือจดสิ่งที่แฟนของคุณชอบมากที่สุด (เช่น งานอดิเรก หรือกิจวัตรประจำวัน) และทำความรู้จักหาข้อมูลเพิ่มเกี่ยวกับสิ่งนั้น เพื่อที่คุณจะสามารถคุยกันได้มากขึ้น  การรู้จักความชอบของกันและกันยังช่วยคุณเวลาให้ของขวัญกัน การแลกเปลี่ยนของขวัญก็เป็นอีกหนึ่งทางในการสื่อสารความรู้สึกของคุณต่อกันข้ามระยะทางไกล ระยะทางทำให้ใจผูกกันมากขึ้น แต่ก็อาจทำให้คุณสร้างภาพแฟนในฝันของคุณเช่นกัน ขณะที่มันทำให้ความสัมพันธ์ของคุณมั่นคง เป็นอุดมคติสุดๆ (คิดว่าแฟนของคุณนั้นสมบูรณ์พร้อม) จะยิ่งทำให้มันยากขึ้นในการกลับมาหาสิ่งที่แฟนของคุณเป็นจริงๆ  การรักษาการติดต่อกันทุกวัน เกี่ยวกับชีวิตประจำวันของคุณ จะช่วยให้คุณยังเห็นภาพแฟนของคุณคนเดิม และสามารถสัมผัสได้ถึงความเปลี่ยนแปลงที่อาจเกิดขึ้นในตัวแฟนของคุณ คอยอยู่ข้างๆ แฟนของคุณ หากเขามีปัญหา เจ็บปวด หรือไม่ว่าด้วยเหตุผลใดก็ตาม คุณจะต้องทำตัวให้ว่างเพื่อช่วยเหลือ เพื่อที่แฟนของคุณจะได้รู้ว่าคุณยังห่วงใยเขาอยู่ หากแฟนของคุณต้องจัดการปัญหา หรือเรื่องสำคัญด้วยตัวของเขาเองคนเดียว ในท้ายที่สุดแล้ว เขาอาจไม่ต้องการคุณอีก การพึ่งพากันและกันยังรวมถึงความเต็มใจที่จะไม่ทำในสิ่งที่คุณชอบเพื่อตัวของแฟนคุณ หรือเพื่อความสัมพันธ์ของคุณ  แต่การช่วยเหลือกันและกันจะสร้างการพึ่งพาอาศัยกัน ซึ่งเป็นสิ่งที่จำเป็นมากต่อความสัมพันธ์ที่อยู่ไกลกัน  การพึ่งพากันสามารถเห็นได้ในทุกๆ วัน เช่น การร่วมกันตัดสินใจ และลักษณะนิสัยระยะยาว เช่น การเลิกสูบบุหรี่ ความเชื่อใจในความสัมพันธ์เป็นสิ่งที่สำคัญที่สุด ไม่ว่าจะอยู่ใกล้หรือไกลกันก็ตาม พยายามซื่อสัตย์และหลีกเลี่ยงสิ่งยั่วยุต่างๆ หากคุณทำอะไรพลาดไป อย่าโกหก มันสำคัญมากที่คุณจะซื่อสัตย์ และบอกความจริงกับแฟนของคุณ แม้ว่าการโกหกอาจจะส่งผลดีต่อคุณ ยกตัวอย่าง เช่น ถ้าหากคุณไปอยู่ในสถานที่เริงรมย์ (เช่นไปเที่ยวบาร์) การโกหกสถานที่ที่คุณอยู่อาจจะดีกับตัวคุณก็จริง แต่การที่คุณซื่อสัตย์จะส่งผลดีกับความสัมพันธ์ของคุณ การส่งอีเมลบ่อยๆ และการใช้สื่อออนไลน์อาจช่วยให้คุณสร้างความไว้ใจในความสัมพันธ์ที่โรแมนติก ยอมเปิดเผยและซื่อสัตย์โดยการให้ข้อมูลส่วนตัวอย่างเต็มใจ คุณควรจะตั้งใจสัญญาอย่างจริงใจต่อกัน รักษาความสัมพันธ์ให้คงอยู่ต่อ เพราะคุณค่าในตัวเอง ไม่ใช่เพราะความกดดันทางสังคม คุณค่าในตัวเองรวมถึงความเชื่อ เช่น “การซื่อสัตย์เป็นส่วนหนึ่งของตัวฉัน” ความกดดันทางสังคมรวมถึงการรับรู้ถึงความยินยอม หรือความไม่เห็นด้วยของสังคม เช่น “แม่ของฉันคงต้องอาละวาดแน่ถ้ารู้ว่าฉันนอกใจแฟนฉัน และเธอก็เลิกกับฉัน” ระวังพฤติกรรมที่แฟนของคุณพยายามบังคับให้คุณทำบางอย่างที่ส่งผลดีกับตัวแฟนคุณเท่านั้น เช่น การโกหกเกี่ยวกับเรื่องด่วนเพื่อให้คุณรับโทรศัพท์ระหว่างการประชุมงานสำคัญ หากการไม่ซื่อสัตย์และการบังคับกลายเป็นส่วนหนึ่งในการติดต่อสื่อสารของคุณแล้วละก็ คุณคงต้องทบทวนดูอีกรอบแล้วล่ะ ว่าทำไมความสัมพันธ์ของคุณถึงขาดความเชื่อใจไป การพูดคุยสื่อสารเป็นกุญแจสำคัญ ถ้าคุณมีปัญหาก็เอ่ยปากบอกไปเลย มันจะยิ่งสร้างความไว้เนื้อเชื่อใจให้ความผูกพันแน่นแฟ้นขึ้นด้วย คุณไม่มีทางรักษาความสัมพันธ์ไว้ถ้าเอาแต่หวั่นกลัวว่าพวกเขาจะทำอะไรกับคุณเพราะคุณทำมันไปด้วยความโมโห สร้างสิ่งที่คุณทั้งคู่จะสามารถเข้าถึงและแบ่งปันร่วมกันได้ เช่น บล็อกออนไลน์ หรือหนังสือติดรูป นี่จะช่วยเพิ่มช่องทางในการสื่อสารแบบใหม่ให้กับคุณ ขณะเดียวกันก็ให้ความรู้สึกในการสร้างบางสิ่งร่วมกันด้วย  คุณอาจจะเขียนบล็อกอาหารร่วมกันไปพร้อมกับเรื่องราวการทำอาหารของคุณ ลงรูปออกกำลังกายในอินสตาแกรม หรือสร้างแฮชแท็กพิเศษในทวิตเตอร์สำหรับคุณสองคน แบ่งปันปฏิทินออนไลน์ของคุณด้วย ถ้าหากคุณคลาดไม่เจอกัน คุณจะได้มีที่ดูได้ว่าทำไม นอกจากนี้คุณยังสามารถหาเรื่องคุยกันได้ด้วย เช่น “เมื่อคืนคอนเสิร์ตเป็นไงบ้าง?” นี่จะช่วยทำให้ระยะทางระหว่างคุณดูสั้นลง และเชื่อมถึงกันมากขึ้น คุณจะรู้สึกใกล้ชิดกันมากขึ้น และรู้สึกผูกพันในเวลาเดียวกัน ถ้าหากคุณไม่แน่ใจว่าจะทำอะไร ลองทำสักอย่างในสิ่งต่อไปนี้:  วางแผนการทำอาหารอย่างเดียวกันในวันเดียวกัน หากคุณทั้งคู่ไม่ชอบการทำอาหาร อาจเปลี่ยนเป็นวางแผนไปกินอาหารหรือขนมแบบเดียวกัน อ่านหนังสือเล่มเดียวกัน หรือบทความเดียวกัน คุณสามารถที่จะผลัดกันอ่านหนังสือให้กันฟังก็ได้ ดูละครทีวี หรือหนังพร้อมๆ กัน ถือสายทิ้งไว้ และแบ่งปันปฏิกิริยาของคุณระหว่างดู ใช้มือถือโทรวีดีโอในการคุยระหว่างกินข้าว หรือระหว่างดูหนังด้วยกัน นอนพร้อมกัน คุณสามารถที่จะคุยโทรศัพท์ หรือคุยวีดีโอไป และผล็อยหลับไปพร้อมๆ กันก็ได้ การทำเช่นนี้บางครั้งบางคราวก็ช่วยให้คุณรู้สึกใกล้ชิดกันมากขึ้นได้ เลือกทำโปรเจคที่คุณทั้งสองคนชอบ เช่น เรียนภาษาออนไลน์ หรือเรียนการถักนิตติ้ง ทำอะไรก็ได้ที่คุณทั้งคู่สนใจ นี่จะช่วยให้คุณมีประสบการณ์ร่วมกัน และมันจะเป็นสิ่งที่ผูกคุณไว้ด้วยกัน นอกจากนี้มันยังเป็นวิธีที่ยอดเยี่ยมในการเวลาด้วยกันขณะเดียวกันก็เป็นสิ่งที่คุณสามารถพูดถึงมันได้ด้วย ใช้ประโยชน์ของอินเตอร์เน็ตให้เป็นประโยชน์ คุณสามารถที่จะเล่นเกมออนไลน์ที่เล่นได้หลายคน หรือเกมดั้งเดิม เช่น หมากรุก ไม่ว่าจะเกมอะไร คุณสามารถที่จะคุยกันระหว่างเล่น ช่วยเพิ่มความรู้สึกที่ยอดเยี่ยมในการอยู่ด้วยกัน พยายามทำสิ่งเล็กๆ น้อยๆ ที่ทำให้อีกฝ่ายรู้ว่าคุณใส่ใจเขาอยู่ เช่น อาจจะเขียนจดหมายรัก ส่งอีเมลถึงเขา หรือจะส่งของขวัญเล็กๆ การ์ด ดอกไม้ โดยไม่จำเป็นต้องมีเหตุผล มันเป็นเรื่องที่ง่ายกว่าอะไรทั้งสิ้นที่จะส่งอะไรก็ได้ให้กับแฟนของคุณ อย่าไปคิดว่าคุณจะต้องส่งอะไรที่ทำให้อีกฝ่ายรู้สึกปลาบปลื้มตะลึงใจ การส่งของเล็กๆ น้อยๆ แต่บ่อยครั้งก็สำคัญเท่ากับการทำให้คนนั้นรู้สึกพิเศษในโอกาสพิเศษ ลองทำสิ่งใหม่ๆ ด้วยกัน แม้ว่าจะต้องทำสิ่งนั้นคนเดียว ด้วยวิธีนี้คุณจะไม่ได้เพียงแค่คุยโทรศัพท์ ซึ่งอาจไม่เพียงพอต่อความสัมพันธ์ทางไกล ถ้ามันเป็นเพียงแค่อย่างเดียวที่คุณเคยทำ ในทางกลับกัน ให้ทำอะไรที่โรแมนติก เช่น มองดูดาว ระหว่างคุยโทรศัพท์ ทำอะไรพร้อมๆ กัน ตั้งนาฬิกาปลุกพร้อมกันทุกวัน จะทำให้มันกลายเป็นจุดที่ทำให้คุณคิดถึงกันและกันเมื่อนาฬิกาปลุกดังขึ้น เตือนตัวเองว่าแฟนของคุณกำลังคิดถึงคุณอยู่ ขณะที่คุณทำกิจกรรมนี้ร่วมกัน แม้ว่าคุณจะอยู่ไกลกันก็ตาม มันจะทำให้คุณผูกพันกันแน่นแฟ้นขึ้น มันสำคัญที่จะรู้สึกว่าคุณมีตัวตนอยู่ในชีวิตของแฟนคุณ ลองพบปะเจอเพื่อนของอีกฝ่าย ผ่านทางออนไลน์ หรือออฟไลน์ก็ได้ นี่จะช่วยทำให้คุณเข้าใจชีวิตของแฟนคุณมากขึ้น และทำให้การสนทนาเป็นไปได้ง่ายขึ้น ถ้าหากใครคนใดคนหนึ่งต้องย้ายไปหาอีกฝ่ายเพื่อที่คุณจะได้อยู่ด้วยกัน คนๆ นั้นจะต้องทิ้งเพื่อนไว้อยู่ข้างหลัง ให้เริ่มสร้างสังคมใหม่และเครือข่ายการทำงานใหม่ทันทีสำหรับคนที่จะต้องย้ายที่อยู่
คุยกันเรื่องธรรมชาติของความสัมพันธ์ของคุณ. คุยถึงเรื่องที่สงสัยต่างๆ ความไม่แน่ใจ และความกลัวด้วยกัน. มองโลกแง่ดีไว้. คาดหวังในสิ่งที่เป็นไปได้. คอยติดต่อกันเสมอ. เล่าทุกอย่างที่เกิดขึ้นในชีวิต แม้แต่เรื่องเล็กๆ น้อยๆ . ไปหาบ่อยๆ . ทำความรู้จักกันและกัน. อย่าลืมว่าแฟนของคุณก็เป็นคนเหมือนกัน. คอยช่วยเหลือกันและกัน แม้จะอยู่ไกลกัน. สร้างความเชื่อใจ. ให้คำมั่นสัญญาแก่กันและกัน. อย่าทำตัวไร้เหตุผลเพียงเพราะคุณกำลังโกรธหรือเสียใจในสิ่งที่พวกเขาพูดหรือทำลงไป. แบ่งปันบางอย่าง. ทำสิ่งเดียวกัน เวลาเดียวกัน. เรียนรู้ไปด้วยกัน. ทำให้อีกฝ่ายรู้สึกพิเศษ. ตามหาสิ่งสนใจที่เหมือนกัน. สร้างความเชื่อมต่อกัน.
https://www.wikihow.com/Make-a-Long-Distance-Relationship-Work https://www.wikihow.com/Make-a-Long-Distance-Relationship-Work https://www.wikihow.com/Make-a-Long-Distance-Relationship-Work
Setting Expectations and Boundaries Preserving Normality When You Can Doing Things Together and Bonding